  Туспуктэм: Григорий Фомин Майя Бывальцева Ижкарысь Нылпи творчествоя юрт 70 ар тырмонзэ пусйиз. Та дыр ӵоже со 150 сюрслэсь трос пиналъёсты дышетӥз. Со сярысь Удмуртиысь дышетонъя но тодосъя министерстволэн пресс-службаез ивортӥз. 1953-тӥ арын 1-тӥ толшоре Ижкарын пионеръёслэн юртсы кылдӥз. Ортчем аръёс ӵоже солэн нимыз трос пол вошъяськылӥз, но элькунлэн шоркараз улӥсьёс али ке но сое Пионеръёслэн дворецсы шуо. « Тросэз воштӥськиз ни, но одӥгез воштӥськытэк улэ – татын пинал дырлэн но творчестволэн интызы. Дорецын кутскем ваньмыз сямен ӵектосъёс дышетонын бренд луоз, со пиналъёсты но, анай-атайёсты но татчы кыске » Светлана Болотникова, Удмуртиысь дышетонъя но тдосъя министр Ватсаса тодон-валан сётон удысын Дворец быдэс элькунын тужгес бадӟымез луэ – отчы 8 сюрслэсь трос пиналъёс ветло, 600-лэсь трос кружокъёс но секциос ужало. 2020-тӥ но 2021-тӥ аръёсы Нылпи творчествоя дворецысь 2 сюрс 284 пиналъёс вожвылъяськонъёсы, ӵошастконъёсы пыриськизы, со пӧлысь 2 сюрс 92-эз призовой интыос басьтӥзы, пӧлысьтызы 149-эз – калыккуспо инлыкен ужрадъёсын. Тодэ вайытом, 1-тӥ южтолэзе Удмуртиын 508 школаосысь 104 сюрслэсь трос дышетскисьёс понна огъяросси эскерон ужъёс кутскизы. Тегъёс: Ижкар пиналъёс Нылпитворчествояюрт  